10 dae van geskenke: Hier is die De Afrikander Handelshuis-wennerMaroela Media, jou lekkerste bron van nuus, jou tuiskomsplek, jou heenkome, vier vanjaar ons 10de verjaarsdag! Om dié spesiale verjaarsdag te vier, het verskeie ondernemings en organisasies hand bygesit om ons lesers te bederf. Baie geluk aan Alet Kriel van Sasolburg wat ŉ R2 500-geskenkbewys van De Afrikander Handelshuis wen! De Afrikander Handelshuis (D.A.H) is reeds in 2013 deur Charl en Liza-Mari Oberholzer begin. Dit het ŉ nederige begin gehad as ŉ stalletjie by landbouskoue en feeste wat trots Suid-Afrikaanse T-hemde verkoop. In 2017 het die sowat 160 m²-winkel by die Voortrekkermonument sy deure oopgemaak waar De Afrikander Handelshuis skielik nie net die plaaslike mark nie, maar ook buitelandse toeriste begin bedien het. De Afrikander Handelshuis het al meer produkte self begin ontwikkel en ŉ aparte handelsmerk, Republk, is in 2019 van stapel gestuur. De Afrikander Handelshuis het ook begin om produkte grootmaat aan ander geskenk-, buitelewe- en toerismewinkels te lewer soos die Krugerwildtuin en Safari Outdoor landswyd. In dieselfde jaar het De Afrikander Handelshuis ŉ nuwe winkel by die Johannesburgse dieretuin, naamlik This is Africa, oopgemaak. In 2020 is die Republk-handelsmerk verder uitgebrei en die groep het sy eerste twee manshaarkappers se deure oopgemaak, naamlik Republk Barbier. Die De Afrikander Handelshuis-groep se ondernemings het almal dieselfde doel – om Afrikaners ŉ gevoel van behoort te gee. Of jy by Republk gaan hare sny, geskenke koop by die Voortrekkermonumentwinkel of aanlyn Republk-T-hemde koop, kan jy weet dat jy ŉ deeltjie van jou kultuur koop. Al De Afrikander Handelshuis se produkte vertel ŉ unieke storie, ŉ storie van jou erfenis, jou geskiedenis en jou taal. Kom kry vir jou ŉ kettie, kussingslope, Voortrekkermonument-T-hemp, geskiedenisboeke, De la Rey-beelde, Afrikana-musiek, leer- en velprodukte, moerkoffie en selfs tolletjiebrei by De Afrikander Handelshuis! Besoek De Afrikander Handelshuis sommer nou! Klik hier om te sien vir watter kompetisies jy nog kan inskryf.